คลุกวงในไทยลีก 21/05/62
ขอแสดงความเสียใจกับทีม การท่าเรือ เอฟซี กับเหตุการณ์แสนสลดใจ คำพระที่ว่า การพลัดพรากจากสิ่งที่รักเป็นทุกข์ (ปิยะนังอะทะสะนังทุกขัง) พิสูจน์ได้จากบรรยากาศของ ความอาลัยอาดูร ของแฟนคลับ สิงห์เจ้าท่า เมื่อวันเสาร์ที่ผ่านมา,ประธานสโมสรฯ นวลพรรณ ล่ำซำ ประกอบพิธีไว้อาลัยได้อย่างสมเกียรติ โดยที่ก่อนหน้านั้นก็มีตัวแทนกองเชียร์ของ เมืองทอง ยูไนเต็ด นำช่อดอกไม้มาแสดงความเคารพต่อดวงวิญญาณที่จากไป นับเป็นสปิริตอันสูงส่ง ที่ต้องขอบันทึกเอาไว้ด้วยความชื่นชม ณ โอกาสนี้,แต่ เดอะ โชว์มัสต์ โก ออน เกมที่ การท่าเรือฯ เตะกับ แบงค็อก ยูไนเต็ด จึงดำเนินไปอย่างดุเดือด ตื่นเต้นถึงขนาดที่ใบเหลืองใบแดงปลิวว่อน สุดท้ายก็จบลงด้วย ความประนีประนอม ของทั้งสองตระกูล ล่ำซำ กับ เจียรวนนท์ แบ่งกันไปคนละแต้ม,ซื้อลอตเตอรี่ไม่ยักกะถูก เพราะคิดไว้แล้วว่าในที่สุด ก็ ไม่มีใครรับผิดชอบ ต่อชะตากรรมของ ดัสกร ทองเหลา กับคณะที่โดน ลอยแพ จากต้นสังกัดคือ สีหมอก เอฟซี จนต้องไปแจ้งความร้องทุกข์ที่กองปราบฯ,งานนี้บ่งบอกถึง ความไร้ประสิทธิภาพในการควบคุมตรวจสอบ ขององค์กรที่มีหน้าที่ กำกับดูแลและจัดการแข่งขัน ที่ดูผิวเผิน เหมือนจะเคร่งครัดเข้มแข็งแต่กลับปล่อยให้ สโมสรที่ไม่มีความพร้อม เข้ามาสร้างความเดือดร้อนแก่บรรดานักเตะและอีกหลายชีวิตตาดำๆบาปกรรมแท้,สอดส่ายสายตามองหาผู้รับผิดชอบพอเอาเข้าจริงๆก็ทำอะไรไม่ได้มากแม้แต่สมาคมนักฟุตบอลอาชีพที่ตอนเปิดตัวดูฮือฮาทำท่าจะเป็นที่พึ่งของเพื่อนร่วมอาชีพได้ก็ยังไม่คืบหน้าเป็นชิ้นเป็นอันนัก เห็นทีว่า ดร.ก้องศักด ยอดมณี คงจะต้องเทกแอ็กชันบ้างแล้ว,บรรยากาศการแถลงข่าว มวยรอบทีโอเอ ปูนกาวดีของฮีโร่ เมื่อวันอังคารที่แล้วเต็มไปด้วยความคึกคักเมื่อสำลีเม็ดใน บัวขาว บัญชาเมฆ ออกโรงสัมภาษณ์นักมวยต่อหน้าผู้สื่อข่าวเรียกเสียงเฮในลีลาพิธีกรขนาดที่ สมิงขาว พิธีกรตัวจริงยังต้องชิดซ้าย ไทยรัฐทีวี เตรียมถ่ายทอดสด เริ่ม 15 มิ.ย.นี้ ติดตามกันได้,วีเออาร์,klookwongnai@gmail.com, 
ซื้อลอตเตอรี่ไม่ยักกะถูก เพราะคิดไว้แล้วว่าในที่สุด ก็ ไม่มีใครรับผิดชอบ ต่อชะตากรรมของ ดัสกร ทองเหลา กับคณะที่โดน ลอยแพ จากต้นสังกัดคือ สีหมอก เอฟซี จนต้องไปแจ้งความร้องทุกข์ที่กองปราบฯ
การท่าเรือ เอฟซี,สิงห์เจ้าท่า,แบงค็อก ยูไนเต็ด,ดัสกร ทองเหลา,สีหมอก เอฟซี,คลุกวงในไทยลีก,วีเออาร์